SET ปิดลบ 4 จุด วิตกไวรัสโคโรนา-ร่างพ.ร.บ.งบประมาณปี63 ล่าช้า แนะจับตา SCC-PTTEP ประกาศงบ
SET ปิดลบ 4 จุด วิตกไวรัสโคโรนา-ร่างพ.ร.บ.งบประมาณปี63 ล่าช้า แนะจับตา SCC-PTTEP ประกาศงบ โดยดัชนีปิดตลาดวันนี้ ที่ระดับ 1,569.55 จุด ลบ 4.15 จุด หรือ 0.26% มูลค่าการซื้อขาย 4.75 หมื่นล้านบาท
24 ม.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,569.55 จุด ลบ 4.15 จุด หรือ 0.26% มูลค่าการซื้อขาย 4.75 หมื่นล้านบาท
10 หุ้นกดดัชนีวันนี้

ด้าน นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) เปิดเผยว่า ตลาดหุ้นไทยปรับตัวลดลงจากความกังวลต่อสถานการณ์แพร่ระบาดของโรคปอดอักเสบจากเชื้อไวรัสโคโรนาสายพันธุ์ใหม่ที่พบผู้เสียชีวิตและผู้ติดเชื้อเพิ่มขึ้น รวมถึงร่างพ.ร.บ.งบประมาณรายจ่ายประจำปีงบประมาณ พ.ศ.2563 ที่มีแนวโน้มล่าช้าก็อาจจะส่งผลกระทบต่อภาพรวมเศรษฐกิจของประเทศ ตลอดจนการทยอยประกาศงบการเงินไตรมาส 4/62 ของบจ.ที่จะเริ่มออกมาในสัปดาห์หน้าก็มีแนวโน้มที่ไม่ดีมากนัก ประกอบกับไม่มีปัจจัยบวกเข้ามาหนุน และเป็นช่วงวันหยุดเทศกาลตรุษจีนของหลายตลาดหุ้นภูมิภาค ทำให้นักลงทุนขายทำกำไรเพื่อลดความเสี่ยงก่อนวันหยุดสุดสัปดาห์
ส่วนแนวโน้มการซื้อขายสัปดาห์หน้าคาดว่าดัชนีจะยังแกว่งตัวรอปัจจัยใหม่เข้ามา โดยมองแนวรับบริเวณ 1,555-1,560 จุด และแนวต้านที่ 1,585 จุด ขณะที่ตลาดยังติดตามสถานการณ์การแพร่ระบาดของเชื้อไวรัสโคโรนาอย่างใกล้ชิด ,การประชุมธนาคารกลางสหรัฐ (เฟด) ที่จะมีขึ้นในวันที่ 28-29 ม.ค.นี้ แม้คาดว่าเฟดจะยังคงตรึงอัตราดอกเบี้ย แต่ก็รอดูการส่งสัญญาณเศรษฐกิจในระยะต่อไป ,การแยกตัวของอังกฤษออกจากสหภาพยุโรป (Brexit) ที่มีกำหนดการในวันที่ 31 ม.ค.นี้ รวมถึงติดตามทิศทางราคาน้ำมัน ซึ่งหากดีดกลับขึ้นมาก็น่าจะเป็นแรงหนุนหุ้นกลุ่มพลังงานและปิโตรเคมี
สำหรับในประเทศจับตาการประกาศผลประกอบการไตรมาส 4/62 ของ SCC และ PTTEP ตลอดจนการประชุมคณะรัฐมนตรีเศรษฐกิจ ในวันที่ 31 ม.ค.นี้ ว่าจะมีการพิจารณายกเว้นจัดเก็บค่าธรรมเนียมการตรวจลงตรา (วีซ่า) ให้กับนักท่องเที่ยวจากจีน และอินเดียหรือไม่
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
GPSC  มูลค่าการซื้อขาย 3,878.66 ล้านบาท  ปิดที่  93.75 บาท ลดลง  3.75 บาท
BAM   มูลค่าการซื้อขาย 2,454.99 ล้านบาท  ปิดที่  26.50 บาท ลดลง  0.50 บาท
PTT   มูลค่าการซื้อขาย 2,169.95 ล้านบาท  ปิดที่  45.25 บาท ลดลง  0.50 บาท
SCB   มูลค่าการซื้อขาย 2,110.81 ล้านบาท  ปิดที่  99.75 บาท เพิ่มขึ้น 0.75 บาท
ACE   มูลค่าการซื้อขาย 2,020.01 ล้านบาท  ปิดที่   3.20 บาท ลดลง  1.12 บาท
 
ตลาดหุ้นเอเชีย

 